Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 472/14/4401	Komárno, 28.11.2014
EEČ : 2-30-186-2014

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Komárno
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Na tom skutkovom základe, že dňa 13. júla 2014 v čase o 5,30 hod. na ulici XXXXX číslo XXXXX v XXXXX poškodil reklamnú tabuľu o rozmeroch 3 x 0,75 m2 nad prevádzkou občerstvenia Gyros tak, že hodil do nej tehlu o rozmeroch 20 x 12 cm a následne túto opätovne hodil aj do sklenej výplne vchodových dverí, čím pre majiteľa nehnuteľnosti poškodeného XXXXX, narodeného XXXXX, trvale bytom XXXXX, ulica XXXXX číslo XXXXX podľa odborného vyjadrenia spôsobil škodu 340,- Eur,

lebo je trestné stíhanie neprípustné podľa § 9 odsek 1 písmeno d/.

Odôvodnenie:
          Poverený príslušník uznesením podľa ustanovenia §-u 199 odsek 1 Trestného poriadku začal trestné stíhanie a podľa ustanovenia §-u 206 odsek 1 Trestného poriadku vzniesol obvinenie XXXXX, narodenému dňa XXXXX v XXXXX za prečin poškodzovania cudzej veci podľa ustanovenia §-u  245 odsek 1 Trestného zákona na tom skutkovom základe, že dňa 13. júla 2014 v čase o 5,30 hod. na ulici XXXXX číslo XXXXX v XXXXX poškodil reklamnú tabuľu o rozmeroch 3 x 0,75 m2 nad prevádzkou občerstvenia Gyros tak, že hodil do nej tehlu o rozmeroch 20 x 12 cm a následne túto opätovne hodil aj do sklenej výplne vchodových dverí, čím pre majiteľa nehnuteľnosti poškodeného XXXXX, narodeného XXXXX, trvale bytom XXXXX, ulica XXXXX číslo XXXXX podľa odborného vyjadrenia spôsobil škodu 340,- Eur.

	Obvinený XXXXX dňa 15. novembra 2014 zomrel v XXXXX, čo nad akúkoľvek pochybnosť dokazuje úmrtný list, podľa ktorého je táto skutočnosť zapísaná v knihe úmrtí matričného úradu XXXXX vo zväzku 48 ročník 2014 strana 26 poradové číslo 788. 

      	Podľa ustanovenia §-u 215 odsek 1 písmeno d) Trestného poriadku s poukazom na ustanovenia §-u 9 odsek 1 písmeno d) Trestného poriadku prokurátor zastaví trestné stíhanie, nakoľko je neprípustné proti tomu, kto zomrel.

      	Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Konkolovský
prokurátor